ગાંધીનગર– વિશ્વ પર્યાવરણ દિનની રાજ્યકક્ષાની ઉજવણી મહાત્મા મંદિરમાં મુખ્યપ્રધાન વિજય રૂપાણી અને નાયબ મુખ્યપ્રધાન તેમ જ પ્રધાનોની ઉપસ્થિતિમાં યોજાઇ હતી. આ અવસરે ભારતીય સંસ્કૃતિમાં સમાવિષ્ટ સમષ્ટિના કલ્યાણ અને સૃષ્ટિના તમામ જીવો, વ્યવસ્થાનો વિચાર કરીને વિકસાવાયેલી જીવન પદ્ધતિના ગુણગાન ગવાયાં હતાં. આ વર્ષે વિશ્વ પર્યાવરણ દિવસની ઉજવણીનું યજમાન ભારત બન્યું છે ત્યારે ગુજરાત પણ પ્લાસ્ટિકના પ્રદૂષણને દૂર કરવાના અનેક ઉપાયો કરવામાં અગ્રેસર રહેશે અને તે માટે ઘડાયેલી રુપરેખાનો ચિતાર આપવામાં આવ્યો હતો.